钦定古今图书集成/明伦汇编/官常典/第480卷 > 潘乐
## 钦定古今图书集成/明伦汇编/官常典/第480卷 > 潘乐

按《北齐书》本传，“乐字相贵，广宁石门人也。本广宗大
族，魏世分镇北边，因家焉。父永，有技艺，袭爵广宗男。
乐初生，有一雀止其母左肩，占者咸言富贵之征，因
名相贵。后始为字。及长，宽厚有胆略。初归葛荣，授京
兆王，时年十九。荣败，随尔朱荣为别将，讨元显，以功
封敷城县男。齐神武出牧晋州，引乐为镇城都将，从”
破尔朱兆于广阿，进爵广宗县伯。累以军功，拜东雍
州刺史。神武尝议欲废州。乐以东雍地带山河，境连
胡、蜀，形胜之会，不可弃也，遂如故。后破周师于河阴，
议欲追之，令追者在西，不愿者东。惟乐与刘丰居西。
神武善之，以众议不同而止。改封金门郡公。文宣嗣
事，镇河阳，破西将杨𢷋等。时帝以怀州刺史平监等
所筑城，深入敌境，欲弃之。乐以轵关要害，必须防固，
乃更修理，增置兵将，而还镇河阳，拜司空。齐受禅，乐
进玺绶，进封河东郡王，迁司徒。周文东至崤、陕，遣其
行台侯莫陈崇自齐子岭趣轵关，仪同杨𢷋从鼓钟
道出建州，陷孤公戍。诏乐总大众御之。乐昼夜兼行，
至长子，遣仪同韩永兴从建州西趣崇，崇遂遁。又为
南道大都督讨侯景。乐发石鳖，南度百馀里，至梁泾
州。泾州旧在石梁，侯景改为怀州。乐获其地，仍立泾